ทางผมมีอาการ กลุ่มตุ่มแดงขึ้นใต้ผิวหนัง ทั้งมือและเท้าครับ และมีอาการคันมากๆ ตุ่มแดงจะขึ้นเป็นกลุ่มๆเหมือนเกล็ดเลือดใต้ผิวหนังครับและตอนนี้ผมมีอาการนิ้วมือ ฝ่ามือและ นิ้วเท้า ลอกอย่างรุนแรง หลังจากที่มีอาการนี้ ผมไม่ทราบว่ามันเป็นโรคติดต่อหรือเปล่าเพราะลูกชายผม 4 ขวบก็มีอาการคล้ายคลึงกับผมมากๆครับมีตุ่มแดงเป็นกลุ่มขึ้นใต้ผิวหนังและมีอาการคันเช่นเดียวกัน อยากถามคุณว่า จะมีการรักษาเบื้องต้นหรือการป้องกันอย่างไรครับ หรือต้องไปพบแพทย์เท่านั้นครับ
สวัสดีค่ะ อาการมีตุ่มคันและผิวลอกที่ฝ่ามืออาจเกิดจาก-ตุ่มจากผื่นผิวหนังอักเสบจากการแพ้สัมผัสเช่น สบู่ โลชั่น โลหะ-ตุ่มจากผิวหนังอักเสบชนิดตุ่มน้ำใส (dyshidrosis) โดยผื่นจะมีลักษณะเป็นตุ่มน้ำใส-โรคหิด แต่ผื่นจะเป็นตุ่มนูนแดงหรืออาจเป็นตุ่มน้ำใสๆ ก็ได้ และมักเป็นตามง่ามนิ้วมือ ไม่ได้เป็นที่ฝ่ามือ ร่วมกับมีอาการคันมาก เป็นโรคที่ติดต่อได้ง่ายผ่านการสัมผัส-ตุ่มจากซิฟิลิซ โดยอาจมีแผลที่อวัยวะเพศนำมาก่อนแนะนำพบแพทย์เพื่อตรวจเพิ่มเติม และควรหลีกเลี่ยงการสัมผัสสารเคมีต่างๆ ที่อาจทำให้แพ้หรือระคายเคืองไปก่อน หากต้องสัมผัสกับสารเคมีต่างๆ ที่รุนแรง เช่น น้ำยาล้างห้องน้ำ ก็ต้องสวมถุงมือ เป็นต้น ไม่ล้างมือบ่อยเกินไป ไม่ไปแกะตุ่มเอง หากตุ่มลุกลามมาก ควรรีบไป และหากพบว่าเป็นโรคติดต่อเช่นกลุ่มโรคหิด ควรพาคนในครอบครัวไปรักษาพร้อมๆกันค่ะ